LIETUVOS RESPUBLIKOS energetikos MINISTERIJA

Biudžetinė įstaiga, Gedimino pr. 38, LT-01104 Vilnius, tel. (8 706) 64 715,
faks.(8 706) 64 820, el. p. info@enmin.lt , http://www.enmin.lt

Duomenys kaupiami ir saugomi Juridinių asmenų registre, kodas 302308327

Pagal adresatų sąrašą	2015-01-28	Nr. (7.5-09) 3-238

dėl energetikos ministro įsakymo projeto derinimo

Lietuvos Respublikos energetikos ministerija parengė ir teikia derinti Lietuvos Respublikos energetikos ministro įsakymo „Dėl Lietuvos Respublikos energetikos ministro 2012 m. lapkričio 7 d. įsakymo Nr. 1-220 „Dėl Energetikos objektus, įrenginius statančių ir eksploatuojančių darbuotojų atestavimo tvarkos aprašo patvirtinimo“ pakeitimo“ projektą (toliau – Įsakymo projektas).

Įsakymo projekto pagrindinis tikslas yra patikslinti Energetikos objektus, įrenginius statančių ir eksploatuojančių darbuotojų atestavimo tvarkos aprašo (toliau – Aprašas) 21 punktą ir numatyti energetikos darbuotojams, kurie tiesiogiai eksploatuoja energetikos įrenginius, mažesnį reikalavimą dėl periodinės kvalifikacijos tobulinimo trukmės, t. y. numatyti, kad jie ne rečiau kaip kartą per 3 metus tobulintų savo kvalifikaciją ne trumpesnės kaip 16 akademinių valandų trukmės kvalifikacijos tobulinimo kursuose. Pažymėtina, kad teisės aktai, reglamentuojantys energetikos darbuotojų veiklą, technologinė įranga, darbų atlikimo technologijos nesikeičia kasmet. Be to, įsigaliojus energetikos įrenginių eksploatavimo veiklą reglamentuojantiems teisės aktams, energetikos darbuotai papildomai atestuojami (žr., Aprašo 31.3 ir 31.4 papunkčius).

Atsižvelgiant į Aprašo taikymo praktiką, siūloma taip pat aiškiau išdėstyti gamtinių dujų ir suskystintų naftos dujų, naftos sektorių energetikos darbuotojų kategorijų klasifikavimą ir kokios darbuotojams suteikiamos teises po jų atestavimo (Aprašo 3 ir 4 priedai išdėstomi naujomis redakcijomis).

Įsakymo projektas parengtas pagal Valstybinės energetikos inspekcijos, AB „Amber Grid“ ir AB „Lietuvos dujos“ pateiktus pasiūlymus dėl Aprašo nuostatų koregavimo. Atsižvelgiant į Valstybinės energetikos inspekcijos pateiktus pasiūlymus, Įsakymo projekto 2 punktu numatoma, kad Aprašo pakeitimai turėtų įsigalioti 2015 m. lapkričio 1 d.

Kadangi teisinis reguliavimas nėra keičiamas iš esmės, vadovaujantis Lietuvos Respublikos Vyriausybės 2003 m. vasario 26 d. nutarimu Nr. 276 „Dėl Numatomo teisinio reguliavimo poveikio vertinimo metodikos patvirtinimo“, numatomo teisinio reguliavimo poveikis nevertintas ir pažyma neteikiama.

Įsakymo projektas skelbiamas Lietuvos Respublikos Seimo kanceliarijos Teisės aktų informacinėje sistemoje (TAIS).

Prašome derinti Įsakymo projektą Vyriausybės darbo reglamento nustatyta tvarka.

PRIDEDAMA:

1. Įsakymo projektas, 12 lapų.

2. Įsakymo projekto lyginamasis variantas, 14 lapų.

Energetikos viceministras	Rokas Baliukovas

ORIGINALAS NEBUS SIUNČIAMAS

G. Danaitis, 8 706 64 877, gintautas.danaitis@enmin.lt

Energetikos ministerijos

2015-01-28 rašto Nr. (7.5-09) 3-238

adresatų sąrašas

Valstybinė energetikos inspekcija;

Valstybinė atominės energetikos saugos inspekcija;

VšĮ Energetikų mokymo centras;

UAB „SDG“;

UAB TUVLITA;

VšĮ „Nauja kvalifikacija“;

A. Vosylienės mokymo konsultacinė firma;

Inspekta, UAB;

AB „Kita kompetencija“;

UAB „Elektros tinklo paslaugos“;

Lietuvos dujų asociacija;

Lietuvos biodujų asociacija;

Lietuvos naftos produktų prekybos įmonių asociacija;

Prekiautojų suskystintomis dujomis asociacija;

Lietuvos atsinaujinančių išteklių energetikos asociacija;

Lietuvos šilumos tiekėjų asociacija;

Lietuvos elektros energetikos asociacija;

Nacionalinė Lietuvos elektros asociacija;

Lietuvos vėjo energetikų asociacija;

Lietuvos hidroenergetikos asociacijai;

Lietuvos pramonininkų konfederacija;

Nacionalinei elektros tinklų valdytojų asociacija;

AB „Amber Grid“;

AB „Lietuvos dujos“;

UAB „Intergas“;

AB agrofirma „Josvainiai“;

UAB „Druskininkų dujos“;

UAB „Fortum Heat Lietuva“;

AB „Klaipėdos nafta“;

AB „ORLEN Lietuva“;

AB „Achema“;

AB „Suskystintos dujos“;

Lietuvos energijai, AB;

LITGRID, AB;

LESTO, AB.